ไทยพบผู้ติดเชื้อ "โอมิครอน"สะสม 205 ราย ส่วนใหญ่มาจากต่างประเทศ ส่วน 2 เคส จากระบบ Test &amp; Go สามี-ภรรยากาฬสินธุ์ ทำให้เกิดคลัสเตอร์โอมิครอนแรก ชี้เป็นตัวอย่างให้เห็นจุดบอด
นายอนุทิน ชาญวีรกูล รองนายกรัฐมนตรีว่าการกระทรวงสาธารณสุข กล่าวว่า ขณะนี้ไทยมีผู้ป่วยโควิด ยืนยันสายพันธุ์โอมิครอนสะสมแล้ว 205 ราย โดยในส่วนที่ติดตามคือเคสของสามี-ภรรยากาฬสินธุ์ ที่กลับมาจากเบลเยียม ที่ตรวจ RT-PCR ผ่านไปพบปะญาติอุดรธานีทันที 2 คนนี้ ทำให้เกิดคลัสเตอร์โอมิครอนแรกในประเทศ เพราะมีคนใกล้ชิดรวมทั้งพนักงานในร้านอาหารติดโอมิครอนรวมคลัสเตอร์นี้ยืนยันติดแล้วรวม 22 ราย และต้องเฝ้าระวังกลุ่มเสี่ยงสูงกว่า 100 ราย ทุกคนอยู่ในความควบคุม รวมถึงกรณีชาวอิสราเอลที่หลบหนี ตอนนี้ยังควบคุมตัวอยู่ในโรงพยาบาล แม้กรณีนี้จะพบเป็นซากเชื้อโอกาสเสี่ยงติดน้อย แต่ที่ไม่ดี คือ เมื่อมาถึงแล้วไม่ทำตามมาตรการ ทนรอผลการตรวจยืนยันไม่ได้ เรื่องนี้ได้ให้กรมสนับสนุนบริการสุขภาพ เร่งดูแลโรงแรมที่ทำเป็นสถานที่กักตัว (ASQ) และที่ทำแซนด์บ็อกซ์ จ.ภูเก็ต กำชับให้แน่นหนามาตรการมากขึ้นด้าน นพ.โอภาส การ์ยกวินพงศ์ อธิบดีกรมควบคุมโรค กล่าวว่า ผู้ติดเชื้อโอมิครอนที่ไทยเจอส่วนใหญ่มาจากต่างประเทศ ส่วนที่หลุดจากระบบ Test &amp; Go แม้จะมีการตรวจ RT-PCR ก่อนเดินทางเข้าไทย 72 ชม. แต่ในเชิงทฤษฎีคนที่อยู่ในระยะฟักตัว ตรวจไงก็ไม่เจอ มีโอกาสเกิด 1 ใน 10,000 เป็นตัวอย่างที่ดีก่อนเข้าสู่กิจกรรมปีใหม่ ว่าสามารถหลุด แล้วหลุดอย่างไร เพื่อเพิ่มมาตรการช่วยกันป้องกัน ระมัดระวัง